
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 937 

15 Απριλίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χρόνος υποβολής της περιοδικής δήλωσης ΦΠΑ.... 1 

Τύπος και περιεχόμενο της «Δήλωσης - Αίτησης και 
Αναλυτικής Κατάστασης Δικαιολογητικών» (έντυ¬ 
πο 010Α - ΦΠΑ, ΕΚΔΟΣΗ 2014, Φ6 ΤΑΧΙδ) για την 
επιστροφή ΦΠΑ στους αγρότες του ειδικού κα¬ 
θεστώτος του άρθρου 41 του Κώδικα ΦΠΑ. 2 

Καθορισμός ύψους ενίσχυσης σε εφαρμογή του άρ¬ 
θρου 9 της υπ’ αριθμ. 267050/13-05-2010 απόφα¬ 
σης της Υπουργού Αγροτικής Ανάπτυξης και Τρο¬ 
φίμων (Β'/754) περί Λεπτομερειών εφαρμογής των 
άρθρων 6 και 7 της υπ’ αριθμ. 262345/22-03-2010 
κοινής υπουργικής απόφασης (Β'/323) «Συμπληρω¬ 
ματικά μέτρα εφαρμογής των μέτρων ειδικής στή¬ 
ριξης σε εκτέλεση του άρθρου 68 του Κανονισμού 
(ΕΚ) αριθ. 73/2009 του Συμβουλίου και του Κανο¬ 
νισμού 1120/2009 της Επιτροπής» για τον τομέα 


βοείου και μοσχαρίσιου κρέατος για το 2013. 3 

Πρόσκληση για συμμετοχή στην κατανομή έτους 
2014 ποσότητας 133.000 χιλιόλιτρων αυτούσιου 
βιοντίζελ, σύμφωνα με τις διατάξεις της παρ. 4α 
του άρθρου 15Α του Ν. 3054/2002. 4 


ΑΠΟΦΑΣΕΙ Σ 

Αριθμ. ΠΟΑ 1108 (1) 


Χρόνος υποβολής της περιοδικής δήλωσης ΦΠΑ. 

Ο ΥΦΥΠΟΥΡΓΟΣ 
ΟΙΚΟΝΟΜΙΚΩΝ 

Έχοντας υπόψη: 

1. Τις ακόλουθες διατάξεις του Κώδικα ΦΠΑ (κύρωση 
με το Ν. 2859/2000 - ΦΕΚ 248/Α'/7.11.2000), όπως ισχύουν: 

α) των παραγράφων, 1 περίπτωση α', 2 και 11 του 
άρθρου 38, 

β) του άρθρου 54, 

γ) της παραγράφου 3 του άρθρου 64. 

2. Τις διατάξεις του άρθρου 3, κεφάλαιο Β', υποπα- 
ράγραφος Β.3, «τροποποίηση διατάξεων Κώδικα ΦΠΑ 
σχετικά με την καταβολή του φόρου και τα αποδεικτικά 
καταβολής», του Ν. 4254/2014 (ΦΕΚ Α785/7.4.2014). 


3. Τ ις διατάξεις της υπουργικής απόφασης με αριθ. 
ΠΟΑ 1267/2011 (ΦΕΚ Β' 44/23.1.2012) «Χρόνος και τρόπος 
υποβολής της περιοδικής δήλωσης ΦΠΑ». 

4. Τις διατάξεις της υπουργικής απόφασης με αριθ. 
ΠΟΑ 1129/2013 (ΦΕΚ Β'1365/4.6.2013) «Τροποποίηση του 
χρόνου υποβολής της περιοδικής δήλωσης ΦΠΑ και 
του περιεχομένου του εντύπου 050 - ΦΠΑ ΕΚΔΟΣΗ 2η 
2011, Φ2 ΤΑΧΙδ». 

5. Τις διατάξεις της παρ. 27 του άρθρου 50 του 
Ν. 4223/2013 (ΦΕΚ Α7287/31.12.2013). 

6. Την υπ’ αριθμ. ΥΠΟΙΚ 07927 ΕΞ (ΦΕΚ 2574/Β724.9.2012) 
απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων στον Υφυπουργό 
Οικονομικών Γεώργιο Μαυραγάνη». 

7. Την ανάγκη εξυπηρέτησης και διευκόλυνσης των 
υποκειμένων στην υποβολή των περιοδικών δηλώσεων 
δεδομένου ότι η υποβολή της δήλωσης δεν προϋποθέτει 
την καταβολή του οφειλόμενου φόρου και η καταβολή 
έχει οριστεί τουλάχιστον μέχρι την τελευταία εργάσιμη 
ημέρα του μήνα εμπρόθεσμης υποβολής της δήλωσης. 

8. Το γεγονός, ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αρθρο 1 

Χρόνος υποβολής της περιοδικής δήλωσης ΦΠΑ. 

1. Η περιοδική δήλωση υποβάλλεται μέχρι την τε¬ 
λευταία εργάσιμη ημέρα του επόμενου μήνα από τη 
λήξη της φορολογικής περιόδου στην οποία αφορά η 
δήλωση. 

2. Ως φορολογική περίοδος ορίζεται ο ημερολογια¬ 
κός μήνας για τους υποκείμενους στο φόρο που τη¬ 
ρούν διπλογραφικά βιβλία και το ελληνικό δημόσιο και 
το ημερολογιακό τρίμηνο για του υποκείμενους που 
τηρούν απλογραφικά βιβλία ή δεν είναι υπόχρεοι σε 
τήρηση βιβλίων. 

3. Οι ανωτέρω προθεσμίες ισχύουν και για τις υπό 
ίδρυση επιχειρήσεις, για κάθε φορολογική περίοδο κατά 
τη διάρκεια του ιδρυτικού τους σταδίου. 

4. Κατ’ εξαίρεση, στην περίπτωση που η δήλωση έναρ¬ 
ξης, η δήλωση μεταβολής για διακοπή των υπαγομένων 
σε ΦΠΑ δραστηριοτήτων, η δήλωση οριστικής παύσης 
εργασιών, ή η δήλωση μεταβολών λόγω λύσης και θέ¬ 
σης σε εκκαθάριση, υποβάλλονται εμπρόθεσμα, μετά 
την καταληκτική προθεσμία υποβολής της περιοδικής 

δήλωσης, η περιοδική δήλωση υποβάλλεται εμπρόθεσμα 
μέχρι την τελευταία εργάσιμη ημέρα του επόμενου μήνα 
από την υποβολή των ανωτέρω δηλώσεων. 

5. Σε περίπτωση θανάτου του λογιστή του υποκειμέ¬ 
νου στο φόρο οι ανωτέρω καταληκτικές ημερομηνίες 
υποβολής, για τη φορολογική περίοδο εντός της οποίας 
επήλθε το γεγονός αυτό, μεταφέρονται για 10 ημερολο¬ 
γιακές ημέρες. Οι περιοδικές δηλώσεις στην περίπτωση 
αυτή θα υποβάλλονται αποκλειστικά στην αρμόδια ΔΟΥ 
σε έντυπη μορφή. Ο υποκείμενος στο φόρο υποβάλλει 
υπεύθυνη δήλωση του άρθρου 8 του Ν. 1599/1986 με την 
οποία δηλώνει ότι είχε αναθέσει την παρακολούθηση 
και διαχείριση των φορολογικών του υποχρεώσεων στο 
θανόντα καθώς και την ημερομηνία του θανάτου αυτού. 

6. Στις διατάξεις του άρθρου αυτού υπάγονται και 
οι εγκεκριμένοι αποθηκευτές και οι εγγεγραμμένοι 
παραλήπτες αγαθών που υπάγονται σε Ειδικό Φόρο 
Κατανάλωσης (ΕΦΚ). 

Αρθρο 2 

Χρόνος καταβολής του φόρου 

Η υποχρέωση καταβολής του οφειλόμενου φόρου 
λήγει την τελευταία εργάσιμη ημέρα του μήνα της 
εμπρόθεσμης υποβολής της δήλωσης. Στην περίπτω¬ 
ση εμπρόθεσμης περιοδικής δήλωσης που επιλέγεται 
η καταβολή του φόρου σε δόσεις, το ποσό της πρώτης 
δόσης καταβάλλεται μέχρι την τελευταία εργάσιμη ημέ¬ 
ρα του μήνα υποβολής της δήλωσης και το ποσό της 
δεύτερης δόσης μέχρι την τελευταία εργάσιμη ημέρα 
του επόμενου μήνα. 

Η υποχρέωση καταβολής του οφειλόμενου φόρου των 
έκτακτων περιοδικών δηλώσεων λήγει την καταληκτική 
προθεσμία υποβολής των δηλώσεων αυτών. 

Άρθρο 3 

Αφετηρία για την επιβολή του προστίμου 
και τον υπολογισμό του πρόσθετου φόρου. 

1. Ως αφετηρία για το χρόνο επιβολής του προστί¬ 
μου στην περίπτωση της εκπρόθεσμης υποβολής ή μη 
υποβολής περιοδικής δήλωσης, πιστωτικής ή μηδενικής 
βάσει των διατάξεων της παραγράφου 1 του άρθρου 4 
του Ν. 2523/1997 (ΦΕΚ 179/Α'/11.9.1997) για φορολογικές 
περιόδους που λήγουν έως και 31.12.2013 σύμφωνα με τα 
οριζόμενα στο άρθρο 66 παρ. 19 του Ν. 4174/2013, καθώς 
και χρεωστικής, πιστωτικής ή μηδενικής για φορολογι¬ 
κές περιόδους από 1.1.2014 σύμφωνα με τα οριζόμενα 
στις διατάξεις της περίπτωσης α' της παραγράφου 1 
του άρθρου 54 του Κώδικα Φορολογικής Διαδικασίας 
(Ν. 4174/2013), όπως ισχύουν, λαμβάνεται η επόμενη ημέ¬ 
ρα της καταληκτικής προθεσμίας για την εμπρόθεσμη 
υποβολή της δήλωσης. 

2. Ως αφετηρία για τον υπολογισμό του πρόσθετου 
φόρου στην περίπτωση εκπρόθεσμης, ανακριβούς ή 
μη υποβολής χρεωστικής περιοδικής δήλωσης, για τις 
οποίες προκύπτει ποσό φόρου για καταβολή, βάσει των 
διατάξεων του άρθρου 1 του Ν. 2523/1997 για φορολογι¬ 
κές περιόδους που λήγουν έως και 31.12.2013 σύμφωνα 
με τα οριζόμενα στο άρθρο 66 παρ. 18 του Ν. 4174/2013, 
λαμβάνεται η επόμενη ημέρα της τελευταίας εργάσιμης 
ημέρας του μήνα της καταληκτικής προθεσμίας υπο¬ 
βολής της δήλωσης. 


Αρθρο 4 
Έναρξης ισχύος 

Η απόφαση αυτή ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 2014 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθμ. ΠΟΑ. 1096 (2) 

Τύπος και περιεχόμενο της «Δήλωσης - Αίτησης και 
Αναλυτικής Κατάστασης Δικαιολογητικών» (έντυπο 
01 ΘΑ - ΦΠΑ, ΕΚΔΟΣΗ 2014, Φ6 ΤΑΧΙ5) για την επι¬ 
στροφή ΦΠΑ στους αγρότες του ειδικού καθεστώ¬ 
τος του άρθρου 41 του Κώδικα ΦΠΑ. 

Ο ΓΕΝΙΚΟΣ ΓΡΑΜΜΑΤΕΑΣ 
ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Κώδικα Φ.Π.Α. (Ν. 2859/2000), όπως 
ισχύει, και ειδικότερα τις διατάξεις των άρθρων 41 και 
42 και της παραγράφου 3 του άρθρου 64 αυτού. 

2. Την Α.Υ.Ο. ΠΟΛ.1066/02.04.2013 «Επιστροφή 
ΦΠΑ στους αγρότες του ειδικού καθεστώτος» (ΦΕΚ 
Β7753/02.04.2013). 

3. Την απόφαση του Γενικού Γραμματέα Δημοσίων 
Εσόδων ΠΟΑ. 1088/01.04.2014 (ΦΕΚ Β7835/04.04.2014). 

4. Τις διατάξεις της περίπτωσης α' της παραγράφου 
14 του άρθρου 41 του Κώδικα ΦΠΑ, σύμφωνα με τις 
οποίες με απόφαση του Γενικού Γραμματέα Δημοσίων 
Εσόδων ορίζεται, μεταξύ άλλων, ο τύπος και το περιε¬ 
χόμενο της δήλωσης - αίτησης επιστροφής. 

5. Την ανάγκη αλλαγής του εντύπου προς διευκόλυνση 
των αγροτών του ειδικού καθεστώτος ΦΠΑ, των συνε¬ 
ταιριστικών οργανώσεων, καθώς και των ΔΟΥ. 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε 

1. Ορίζουμε τον τύπο και το περιεχόμενο της «Δήλω¬ 
σης - Αίτησης και Αναλυτικής Κατάστασης Δικαιολο- 
γητικών» (έντυπο 01 ΘΑ - ΦΠΑ, ΕΚΔΟΣΗ 2014, Φ6 ΤΑΧΙ8) 
για την επιστροφή ΦΠΑ στους αγρότες του ειδικού 
καθεστώτος του άρθρου 41 του Κώδικα ΦΠΑ, όπως το 
υπόδειγμα που επισυνάπτεται στην παρούσα απόφαση. 

2. Το έντυπο αυτό ισχύει για την πραγματοποίηση της 
επιστροφής ΦΠΑ αγροτών από το έτος 2014 και εξής 
και θα αναρτηθεί στον ιστότοπο του Υπουργείου Οικο¬ 
νομικών (νννννν. 9315 . 91 *), από όπου μπορεί να εκτυπώνεται 
για τη συμπλήρωσή του. 

3. Ειδικά για τις αιτήσεις επιστροφής που υποβάλλο¬ 
νται κατά το έτος 2014 γίνεται δεκτή και η χρήση του 
παλαιού εντύπου 01 ΘΑ - ΦΠΑ, ΕΚΔΟΣΗ 2007, Φ6 ΤΑΧΙδ 
«Αίτηση και Αναλυτική Κατάσταση Δικαιολογητικών», 
με την προϋπόθεση ότι επί του εντύπου αυτού συμπλη¬ 
ρώνεται ο αριθμός λογαριασμού ΙΒΑΝ του δικαιούχου 
αγρότη σε περίπτωση μεμονωμένης υποβολής, ενώ για 
τους συνεταιρισμούς αρκεί η αναφορά του αριθμού 
αυτού στο ηλεκτρονικό αρχείο που προσκομίζουν. 

ΔΗΛΩΣΗ - ΑΙΤΗΣΗ ΚΑΙ ΑΝΑΛΥΤΙΚΗ 
ΚΑΤΑΣΤΑΣΗ ΔΙΚΑΙΟΛΟΓΗΤΙΚΩΝ 

Για την επιστροφή του Φ.Π.Α. 

στους αγρότες του ειδικού καθεστώτος του άρθρου 41 του ν.2859/2000 


(Υποβάλλεται σε τρία αντίτυπα στις αγροτικές συνεταιριστικές οργανώσεις 
ή σε δύο αντίτυπα στις Δ.Ο.Υ.) 

Επισυνάπτονται τα πρωτότυπα - παραστατικά - δικαιολογητικά της επιστροφής 
Αν κατατέθηκαν σε άλλη υπηρεσία, επισυνάπτονται αντίγραφα θεωρημένα από την 
υπηρεσία αυτή. 


ΑΥΞΩΝ ΑΡΙΘΜΟΣ 
ΑΙΤΗΣΗΣ 
ΗΜΕΡΟΜΗΝΙΑ 

Προς τον Προϊστάμενο της ΔΟΥ 

Σας υποβάλλω αναλυτική κατάσταση των δικαιολογητικών που απαιτούνται και 
παρακαλώ, σύμφωνα με τις διατάξεις του άρθρου 41 παρ.1 και 2 του ν.2859/ 
2000 να μου επιστρέφετε το ποσό του ΦΠΑ (ολογράφως). 


.(αριθμητικά). 

για τις παραδόσεις αγαθών και παροχές υπηρεσιών που πραγματοποίησα στο 
παραπάνω ημερολογιακό έτος. 

Δηλώνω ότι, με την αίτησή μου αυτή ζητώ την επιστροφή του ΦΠΑ που δικαι¬ 
ούμαι για όλες τις αγροτικές μου δραστηριότητες και ότι δεν έχω υποβάλλει 
ανάλογη αίτηση για την παραπάνω χρονική περίοδο σε άλλη αγροτική συνε¬ 
ταιριστική οργάνωση ή ΔΟΥ. 


Β ΠΙΝΑΚΑΣ 

ΠΡΟΣΔΙΟΡΙΣΜΟΣ ΕΠΙΣΤΡΕΦΟΜΕΝΟΥ ΦΠΑ 

ΑΚΑΘΑΡΙΣΤΑ ΕΣΟΔΑ 

204 


ΦΠΑ ΓΙΑ ΕΠΙΣΤΡΟΦΗ 

208 


ΣΥΝΟΛΟ ΦΠΑ 

ΑΡΧΙΚΗΣ ΑΙΤΗΣΗΣ 

209 


ΔΙΑΦΟΡΑ (±) ΤΡΟΠΟ- 
ΠΟΙΗΤΙΚΗΣ ΑΙΤΗΣΗΣ 

210 


ΠΛΗΘΟΣ ΠΑΡΑΣΤΑΤΙΚΩΝ ΠΟΥ ΕΠΙΣΥΝΑΠΤΟΝΤΑΙ 

301 



ΑΡΙΘΜΟΣ ΛΟΓΑΡΙΑΣΜΟΥ 


6 Κ 


1 

ΑΝ ΔΙΚΑΙΟΥΧΟΥ ΑΓΡΟΤΗ 















ΣΗΜΕΙΩΣΕΙΣ: 

(Ι)Τροποποιητική : Μεταβολή στοιχείων παραστατικών ή και ποσών που αναγράφηκαν σε 
αρχική αίτηση. Σε αύξηση των αιτούμενων ποσών αποφέρει αποτέλεσμα, εφόσον η αίτηση 
είναι εμπρόθεσμη. 

Συμπληρωματική : Αναγραφή μόνο νέων παραστατικών, που δεν είχαν συμπεριληφθεί σε 
αρχική αίτηση. Αποφέρει αποτέλεσμα, εφόσον η αίτηση είναι εμπρόθεσμη. 

(2) Είδος ταυτότητας : ΑΤ αστυνομική, ΕΣ Στρατού Ξηρός, ΠΝ Πολεμ. Ναυτικού, ΠΑ Πολεμ. 
Αεροπορίας, ΕΑ Ελλ. Αστυνομίας, ΑΣ Λιμεν. Σώματος, ΠΣ Πυροσβ. Σώματος, ΔΙ διαβατήριο, 
ΚΑ Κέντρο Αλλοδαπών. 


. ΠΑΡΑΛΑΒ . 

.ΑΙΤ. 

(σφραγίδα & υπογραφή) 

(υπογραφή) 


Συμπληρώνεται από το φορέα επιστροφής (ΔΟΥ ή Αγροτική Συνεταιριστική Οργάνωση). 


ΕΚΔΟΣΗ 2014, 010Α - Φ.Π.Α. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Γ ΠΙΝΑΚΑΣ: ΑΝΑΛΥΤΙΚΗ ΚΑΤΑΣΤΑΣΗ ΠΑΡΑΣΤΑΤΙΚΩΝ ΣΤΟΙΧΕΙΩΝ ΠΟΥ ΕΚΔΙΔΟΝΤΑΙ ΑΠΟ ΚΑΙ ΠΡΟΣ ΑΓΡΟΤΙΚΕΣ ΣΥΝΕΤΑΙΡΙΣΤΙΚΕΣ 
ΟΡΓΑΝΩΣΕΙΣ, ΥΠΟΚΕΙΜΕΝΟΥΣ ΣΤΟ ΦΟΡΟ (ΥΠΟΧΡΕΟΥΣ ΑΠΕΙΚΟΝΙΣΗΣ ΣΥΝΑΛΛΑΓΩΝ) ΚΑΙ ΑΛΛΟΥΣ ΦΟΡΕΙΣ 

Τα παραστατικά αυτά είναι: (α) Τιμολόγια αγοράς αγροτικών προϊόντων απαλλαγής από την τήρηση βιβλίων της παρ. 3 του άρθρου 3 του ΚΦΑΣ, 

άρθρου 6 παρ. 6 και 14 του ΚΦΑΣ, (β) Τιμολόγια πώλησης αγροτικών προϊόντων, (στ) Τιμολόγια που εκδίδονται προς τους αγρότες από αγροτικές 

που εκδόθηκαν από τον αγρότη προς υπόχρεο απεικόνισης συναλλαγών, συνεταιριστικές οργανώσεις, εκμεταλλευτές γεωργικών μηχανημάτων κλπ., των 

σύμφωνα με το άρθρο 10 παρ. 1 του ΚΦΑΣ, (γ) Εντάλματα πληρωμής ή άλλα οποίων η αμοιβή καταβάλλεται από τους αγρότες σε είδος, για συλλεκτικά, 

νόμιμα στοιχεία που εκδίδονται για την καταβολή της αξίας απόσυρσης αλεστικά, εκθλιπτικά, εκκοκκιστικά, αποξηραντικά, αποφλοιωτικά, ψυκτικά και 
αγροτικών προϊόντων, (δ) Εκκαθαρίσεις για πωλήσεις που έγιναν για λογαριασμό συναφή δικαιώματα, 
του αγρότη, σύμφωνα με το άρθρο 6 παρ. 7 του ΚΦΑΣ, (ε) Τίτλοι κτήσης που 
εκδίδονται σύμφωνα με το άρθρο 6 παρ. 5 του ΚΦΑΣ για την παροχή αγροτικών 
υπηρεσιών προς άλλους υπόχρεους απεικόνισης συναλλαγών, μέχρι του ορίου 

α/α 

Είδος, αριθμός και ημερο¬ 
μηνία του παραστατικού 

Ονο ματεπώνυ μο 
ή επωνυμία 
αγοραστή αγαθών 
ή λήπτη υπηρεσιών 

Α.Φ.Μ. 
αγοραστή 
ή λήπτη 
υπηρεσιών 

Ακαθάριστα έσοδα από παράδοση αγροτικών 
προϊόντων και παροχή αγροτικών υπηρεσιών 

* 

Είδος 

Αριθμός/ 

ημερομηνία 

(1) 

(2) 

(3) 

(4) 

(5) 











































































































































































































































































ΣΥΝΟΛΟ ΑΚΑΘΑΡΙΣΤΩΝ ΕΣΟΔΩΝ ΣΕ ΜΕΤΑΦΟΡΑ 



Αν δεν επαρκεί μια σειρά για την αποτύπωση των δεδομένων ενός παραστατικού χρησιμοποιείστε και δεύτερη. 





















































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

α/α 

Είδος, αριθμός και ημερο¬ 
μηνία του παραστατικού 

Ονοματεπώνυμο 
ή επωνυμία 
αγοραστή αγαθών 
ή λήπτη υπηρεσιών 

Α.Φ.Μ. 
αγοραστή 
ή λήπτη 
υπηρεσιών 

Ακαθάριστα έσοδα από παράδοση αγροτικών 
προϊόντων και παροχή αγροτικών υπηρεσιών 

* 

Είδος 

Αριθμός/ 

ημερομηνία 

Ο) 

(2) 

(3) 

(4) 

(5) 

ΣΥΝΟΛΟ ΑΚΑΘΑΡΙΣΤΩΝ ΕΣΟΔΩΝ ΑΠΟ ΜΕΤΑΦΟΡΑ 

































































































































































































































































































ΣΥΝΟΛΟ ΑΚΑΘΑΡΙΣΤΩΝ ΕΣΟΔΩΝ 






204 


Τ.Α.: Τιμολόγιο αγοράς 

Τ.Π.: Τιμολόγιο πώλησης 

Ε.Π.: Ένταλμα πληρ. απόσυρ. 
ΕΚ.: Εκκαθάριση 

Τ.Κ.: Τίτλος κτήσης 


ΣΗΜΕΙΩΣΕΙΣ: 

Αναφέρατε συγκεντρωτικά τα Τ.Π. της περίπτ. (β) (π.χ. Τ.Π. 30 
φύλλα/1.1 -31.12) και αναγράψτε αθροιστικά την αξία τους στην 
στήλη (5). 








Αν δεν επαρκούν οι σειρές της σελίδας αυτής για όλα σας τα παραστατικά, κάντε τις αθροίσεις της στήλης (5) και μεταφέρετε το σύνολο σε αντίστοιχο πίνακα, που θα 
αποκόψετε από άλλο έντυπο, όπου και θα γίνει η τελική άθροιση του συνόλου. Τον πρόσθετο αυτό πίνακα θα επισυνάψετε στην αίτηση. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΟΔΗΓΙΕΣ 

I. ΓΕΝΙΚΕΣ ΠΛΗΡΟΦΟΡΙΕΣ 


1. Ποιοι υποβάλλουν το έντυπο αυτό 

Το έντυπο αυτό « δήλωση - αίτηση και αναλυτική κατάσταση δικαια\ογητικών για την επιστροφή του ΦΠΑ» υποβάλλεται μόνο από τους αγρότες του 
ειδικού καθεστώτος του άρθρου 41 του ν.2859/2000, οι οποίοι υπέβα/αν το έντυπο αίτησης Μητρώου (Μ0) για εγγραφή τους στο ειδικό καθεστώς 
αγροτών. 

2. Ποιοι θεωρούνται αγρότες του ειδικού καθεστώτος 

Η έννοια του αγρότη του ειδικού καθεστώτος προσδιορίζεται στην παρ. 1 του άρθρου 42 του ν.2859/2000. Σύμφωνα με τη διάταξη αυτή, θεωρούνται ως 
αγρότες όσοι ασκούν προσωπικά ή με τα μέλη της οικογένειάς τους ή μισθωτούς ή εργάτες τις αγροτικές εκμεταλλεύσεις της παρ. 3 (γεωργία, εκτροφή 
ζώων, δασοκομία, αλιεία μόνο σε γλυκά νερά, παραγωγή ιχθυοτροφείων, στοιχειώδεις αγροτικές μεταποιητικές δραστηριότητες με συνήθη μέσα) και τις 
αγροτικές υπηρεσίες προς τρίτους (μέχρι του ορίου απαλλαγής από την τήρηση βιβλίων της παρ. 3 του άρθρου 3 του ΚΦΑΣ) της παρ.4 (σποράς, 
καλλιέργειας, συγκομιδής, διαλογής, άλεσης, έκθλιψης, αποθήκευσης, εκτροφής φύων, μίσθωσης εξοπλισμού, ψεκασμού, υλοτομίας κλπ). 

3. Ποιοι δε θεωρούνται αγρότες του ειδικού καθεστώτος 

Δε θεωρούνται ως αγρότες του ειδικού καθεστώτος και δε δικαιούνται επιστροφής ΦΠΑ όσοι από τους αγρότες: 

α) κατά την προηγούμενη διαχειριστική περίοδο πραγματοποίησαν ακαθάριστα έσοδα άνω των δεκαπέντε χιλιάδων (15000) ευρώ και δικαιούνταν να 
λάβουν δικαιώματα ενιαίας ενίσχυσης άνω των πέντε χιλιάδων (5000) ευρώ, 

β) κατά το έτος που αφορά η επιστροφή, ασκούσαν παράλληλα και άλλη οικονομική δραστηριότητα (ατομική επιχείρηση) για την οποία τηρούσαν 
υποχρεωτικά βιβλία απλογραφικά ή διπλογραφικά του ΚΦΑΣ (π.χ. Αγρότης με συνεργείο αυτοκινήτων, αγρότης που είναι και γιατρός που ασκεί 
επιχειρηματική δραστηριότητα, αγρότης με εμπορικό κατάστημα με τζίρο άνω του ορίου απαλλαγής από την τήρηση βιβλίων της παρ. 3 του άρθρου 3 του 
ΚΦΑΣ), 

γ) ασκούν τις αγροτικές τους εκμεταλλεύσεις με τη μορφή εταιρείας ή αγροτικού συνεταιρισμού και 

δ) πωλούν τα προϊόντα τους ύστερα από επεξεργασία που μπορεί να τους προσδώσει το χαρακτήρα βιοτεχνικών ή βιομηχανικών προϊόντων. 

4. Που και ττότε υποβάλλεται το έντυπο αυτό 

Το έντυπο αυτό υποβάλλεται: α) σε τρία αντίτυπα σε μία από τις πρωτοβάθμιες ή δευτεροβάθμιες αγροτικές συνεταιριστικές οργανώσεις του τόπου όπου 
ο αγρότης ασκεί μια από τις αγροτικές του εκμεταλλεύσεις ή β) σε δύο αντίτυπα στη ΔΟΥ που είναι αρμόδια για τη φορολογία του εισοδήματος που 
αποκτήθηκε μέσα στο ημερολογιακό έτος στο οποίο εκδόθηκαν τα στοιχεία που αφορούν την επιστροφή. Η αίτηση υποβάλλεται κάθε έτος από την 1 η 
Μαρτίου έως και την 31 η Οκτωβρίου και αφορά τα ακαθάριστα έσοδα από όλες ανεξάρτητα τις αγροτικές δραστηριότητες του προηγούμενου 
ημερολογιακού έτους. Ως ακαθάριστα έσοδα λαμβάνονται αυτά που καλύπτονται από νόμιμα παραστατικά στοιχεία και εκδίδονται από ή προς άλλους 
υποκείμενους σε ΦΠΑ. 

5. Πως υπολογίζεται ο ΦΠΑ που επιστρέφεται 

Ο ΦΠΑ που επιστρέφεται υπολ3γίζεται με την εφαρμογή του κατ’ αποκοπή συντελεστή στα ακαθάριστα έσοδα του αγρότη από την πώληση των 
προϊόντων του και την παροχή των υπηρεσιών του. 

6. Απόδειξη παραλαβής 

Κατά την παραλαβή του εντύπου, χορηγείται από τον αρμόδιο φορέα επιστροφής (αγροτική συνεταιριστική οργάνωση ή ΔΟΥ) προς το δικαιούχο αγρότη 
απόδειξη υπογεγραμμένη από τον υπάλληλο που την παρέλαβε. 

II. ΣΥΜΠΛΗΡΩΣΗ ΤΩΝ ΕΝΔΕΙΞΕΩΝ 


ΠΡΩΤΗ ΣΕΛΙΔΑ ΕΝΤΥΠΟΥ 

Στον κωδ. 003 αναγράφεται το ημερολογιακό έτος έκδοσης των στοιχείων που αφορούν την επιστροφή.Π.χ. για την αίτηση που υποβάλλεται το 2014 με 
παραστατικά του 2013 γράφεται 2013. 

Στον κωδ. 004 διαγραμμίζεται με X το είδος της αίτησης. Τροποποιητική θεωρείται η αίτηση που συμπληρώνεται αλόκληρη εκ νέου με τα ορθά στοιχεία, 
διορθώνοντας είτε τα γενικά στοιχεία (αριθμός/ημερομηνία, στοιχεία αγοραστή), είτε τα ποσά κάποιων παραστατικών. Αν οδηγεί σε αύξηση των ποσών 
για επιστροφή, αποφέρει αποτέλεσμα, εφόσον υποβάλλεται εμπρόθεσμα. Συμπληρωματική θεωρείται η αίτηση με την οποία κατατίθενται και 
καταχωρούνται μόνο πρόσθετα παραστατικά, που είχαν παραληφθεί να υποβληθούν σε αρχική αίτηση. Είναι αυτονόητο ότι η συμπληρωματική αίτηση 
αποφέρει αποτέλεσμα, εφόσον υποβάλλεται εμπρόθεσμα. Οι τροποποιητικές και συμπληρωματικές αιτήσεις υποβάλλονται στη ΔΟΥ ή στο Συν/σμό που 
υποβλήθηκαν οι αρχικές αιτήσεις. 

Α' Πίνακας: Στοιχεία του δικαιούχου επιστροφής ΦΠΑ αγρότη 

Αναγράφονται: Στους κωδ. 101 - 103 το επώνυμο, όνομα, όνομα πατέρα. Στους κωδ. 1 04 -107 η διεύθυνση και το τηλέφωνο της μόνιμης κατοικίας. Στον 
κωδ. 1 08 ο ΑΦΜ υποχρεωτικά. Οι εγγαμες γυναίκες, στις οποίες δεν έχει χορηγηθεί ιδιαίτεροςΑΦΜ, πρέπει να αποκτήσουν, με δήλωση απόδοσης ΑΦΜ 
(ΜΙ) από τις ΔΟΥ Στον κωδ. 111 η αρμόδια ΔΟΥ για τη φορολογία εισοδήματος του έτους που αφορά την επιστροφή. Στον κωδ. 112 το τυχόν άλλο 
επάγγελμα, εκτός του αγρότη. Προκειμένου για ατομική επιχείρηση στους κωδ. 112 - 118 η διεύθυνση, το τηλέφωνο και η κατηγορία βιβλίων ΚΦΑΣ της 
άλλης δραστηριότητας. 

Β' Πίνακας προσδιορισμού ΦΠΑ για επιστροφή 

Για τη συμπλήρωση του πίνακα αυτού πρέπει πρώτα να συμπληρωθεί ο Γ' Πίνακας.Το ποσό του κωδ. 204 που προέκυψε στο Γ' Πίνακα μεταφέρεται 
στον αντίστοιχο κωδικό του Β' Πίνακα. 15 ποσό του κωδ. 204 πολλαπλασιάζεται με τον κατ’αποκοπή συντελεστή και το αποτέλεσμα γράφεται στον κωδ. 
208. Σε περίπτωση τροποποιητικής αίτησης, το σύνολο ΦΠΑ για επιστροφή της αρχικής αίτησης γράφεται στον κωδ. 209 και η διαφορά του από τον κωδ. 
208 στον κωδ. 210. Αν ο κωδ. 210 είναι αρνητικός αριθμός γράφεται το πρόσημο (-). Στην περίπτωση αυτή επιβάλλονται οι προβλεπόμενες κυρώσεις. 

Το πλήθος των παραστατικών που επισυνάπτονται αναγράφεται στον κωδ. 301. 

Αίτηση επιστροφής του φόρου 

Αν το έντυπο υποβάλλεται σε αγροτική συν/στική οργάνωση συμπληρώνονται οι κωδ. 401 έως 405. Αν υποβάλλεται στη ΔΟΥ, αναφέρεται η 
συγκεκριμένη ΔΟΥ Στην αίτηση αναγράφεται το απούμενο ποσό της επιστροφής ΦΠΑ αριθμητικά και ολογράφως. Επίσης, αναγράφεται υποχρεωτικά ο 
αριθμός ΙΒΑΝ του δικαιούχου αγρότη όπου θα κατατεθεί το επιστρεφόμενο ποσό του φόρου. Τέλος, η αίτηση υπογράφεται από το δικαιούχο της 
επιστροφής αγρότη. 

ΔΕΥΤΕΡΗ ΚΑΙ ΤΡΙΤΗ ΣΕΛΙΔΑ ΤΟΥ ΕΝΤΥΠΟΥ (Γ' Πίνακας) 

Οι σελίδες αυτές αποτελούν μία κατάσταση στην οποία καιαχωρούνται αναλυτικά όλα τα παραστατικά στοιχεία που εκδίδονται από και προς τις 
συνεταιριστικές οργανώσεις, τους υπόχρεους απεικόνισης συναλλαγών και άλλους φορείς, όταν τα αγροτικά προϊόντα διακινούνται μέσω αυτών και οι 
υπηρεσίες παρέχονται στα πρόσωπα αυτά. Σημειώνουμε τα εξής: Η συντομογραφία αποτύπωσης του είδους των παραστατικών που καταχωρούνται 
εμφανίζεται στο τέλος της τρίτης σελίδας. 

Γ ια κάθε φορολογικό στοιχείο θα γίνεται χυριστή καταχώρηση. Εξαιρετικά, ο αγρότης που, σύμφωνα με το άρθρο 10 παρ. 1 του ΚΦΑΣ, εκδίδει δικά του 
τιμολόγια πωλήσεων προς υπόχρεους απεικόνισης συναλλαγών μπορεί να καταχωρεί συγκεντρωτικά τα στοιχεία αυτά, αναγράφοντας το πλήθος των 
τιμολογίων, καθώς και το σύνολο της αξίας στην αντίστοιχη στήλη. 

Το σύνα\ο της δεύτερης σελίδας μεταφέρεται στην τρίτη (ή και σε επόμενες - που θα αποκοπούν από άλ/ο έντυπο - αν ο χώρος δεν επαρκεί). Το ποσό του 
κωδ. 204 θα μεταφερθεί στον αντίστοιχο κωδικό του Β' Πίνακα. 


Δ.Ε.Δ.Ε.Α.Δ. ΥΠΟΥΡΓΕΙΟΥ ΟΙΚΟΝΟΜΙΚΩΝ 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Απριλίου 2014 

Ο Γ ενικός Γ ραμματέας Δημοσίων Εσόδων 
Θ. ΘΕΟΧΑΡΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. 794/49269 (3) 

Καθορισμός ύψους ενίσχυσης σε εφαρμογή του άρ¬ 
θρου 9 της υπ’ αριθμ. 267050/13-05-2010 απόφα¬ 
σης της Υπουργού Αγροτικής Ανάπτυξης και Τρο¬ 
φίμων (Β'/754) περί Λεπτομερειών εφαρμογής των 
άρθρων 6 και 7 της υπ’ αριθμ. 262345/22-03-2010 κοι¬ 
νής υπουργικής απόφασης (Β'/323) «Συμπληρωματι¬ 
κά μέτρα εφαρμογής των μέτρων ειδικής στήριξης 
σε εκτέλεση του άρθρου 68 του Κανονισμού (ΕΚ) 
αριθ. 73/2009 του Συμβουλίου και του Κανονισμού 
1120/2009 της Επιτροπής» για τον τομέα βοείου και 
μοσχαρίσιου κρέατος για το 2013. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του νόμου 992/1979 (Α'/280) 
«Περί οργανώσεως των διοικητικών υπηρεσιών δια την 
Εφαρμογή της Συνθήκης Προσχωρήσεως της Ελλάδος 
εις την Ευρωπαϊκή Κοινότητα και ρυθμίσεως συναφών 
θεσμικών και οργανωτικών θεμάτων». 

β) Του άρθρου 1 παρ. 1, 2 και 3, του νόμου 1338/1983 
«Εφαρμογή του Κοινοτικού Δικαίου» (Α'/34), όπως το 
άρθρο 1 έχει τροποποιηθεί με τη διάταξη του άρθρου 
6 , παρ. 1 του νόμου 1440/1984 «Συμμετοχή της Ελλάδος 
στο κεφάλαιο, στα αποθεματικά και στις προβλέψεις 
της Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητας Ανθρακος και Χάλυβος και 
του Οργανισμού Εφοδιασμού ΕυΒΑΤΟΜ» (Α'/70) και το 
άρθρο 3 παρ. 2 του νόμου 1338/1983, όπως το άρθρο 
αυτό αντικαταστάθηκε από το άρθρο 65 του νόμου 
1892/1990 (Α'/101) «Για τον εκσυγχρονισμό και την ανά¬ 
πτυξη και άλλες διατάξεις» και ισχύουν σήμερα. 

γ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», όπως η νο¬ 
μοθεσία αυτή κωδικοποιήθηκε και τέθηκε σε ισχύ με 
το άρθρο πρώτο του Π.Δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά όρ¬ 
γανα» (Α'/98). 

δ) Της αριθ. 262385/21-4-2010 (Β'/509) απόφασης των 
Υπουργών Οικονομικών, Οικονομίας, Ανταγωνιστικότη¬ 
τας και Ναυτιλίας, Περιβάλλοντος Ενέργειας και Κλιμα¬ 
τικής Αλλαγής και Αγροτικής Ανάπτυξης και Τροφίμων, 
σχετικά με την «Εφαρμογή του Καθεστώτος Πολλαπλής 
Συμμόρφωσης και λοιπά συμπληρωματικά μέτρα σε 
εκτέλεση του Κανονισμού (ΕΚ) 73/2009 και του Κανονι¬ 
σμού 1698/2005 του Συμβουλίου» 
ε) Των άρθρων 21 και 22 του Ν. 2362/1995, όπως τρο¬ 
ποποιήθηκε με τον Ν. 3871/2010 «Δημοσιονομική Δια¬ 
χείριση και Ευθύνη» (ΦΕΚ Α'/141) και τον Ν. 3943/2011 
«Καταπολέμηση της φοροδιαφυγής, στελέχωση των 
ελεγκτικών υπηρεσιών και άλλες διατάξεις αρμοδιότη¬ 
τας Υπουργείου Οικονομικών» (ΦΕΚ Α'/66). 

στ) Της αριθ. 262345/22-03-2010 κοινής υπουργικής 
απόφασης (Β'/323) «Συμπληρωματικά μέτρα εφαρμογής 
των μέτρων ειδικής στήριξης σε εκτέλεση του άρθρου 
68 του Κανονισμού (ΕΚ) αριθ. 73/2009 του Συμβουλίου 
και του Κανονισμού 1120/2009 της Επιτροπής» και ιδίως 
των Μέτρων 3 και 4. 

ζ) Της αριθ. 267050/13-05-2010 (Β'/754) απόφασης της 
Υπουργού Αγροτικής Ανάπτυξης και Τροφίμων «Λεπτο¬ 
μέρειες εφαρμογής των άρθρων 6 και 7 της υπ’ αριθμ. 


262345/22-03-2010 κοινής υπουργικής απόφασης (Β'/323) 
«Συμπληρωματικά μέτρα εφαρμογής των μέτρων ειδικής 
στήριξης σε εκτέλεση του άρθρου 68 του Κανονισμού 
(ΕΚ) αριθ. 73/2009 του Συμβουλίου και του Κανονισμού 
1120/2009 της Επιτροπής», για τον τομέα βοείου και 
μοσχαρίσιου κρέατος», όπως ισχύει κάθε φορά. 

η) Του Π.Δ. 113/2010 «Ανάληψη υποχρεώσεων από τους 
Διατάκτες» (ΦΕΚ Α7194). 

θ) Της αριθ. 406/43948/9-04-2013 κοινής υπουργικής 
απόφασης (Β' 1052) «Άμεσες ενισχύσεις στους γεωργούς 
για το έτος 2013, σε εφαρμογή του Κανονισμού (ΕΕ) 
671/2012 και του Κανονισμού (ΕΕ) 73/2009. 

2. Τους Κανονισμούς (ΕΚ): 

α) 73/2009 του Συμβουλίου, «Για τη θέσπιση κοινών 
κανόνων για τα καθεστώτα άμεσης στήριξης για τους 
γεωργούς στο πλαίσιο της κοινής γεωργικής πολιτικής 
και τη θέσπιση ορισμένων καθεστώτων στήριξης για 
τους γεωργούς, για την τροποποίηση των κανονισμών 
(ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 
378/2007 και για την κατάργηση του Κανονισμού (ΕΚ) 
αριθ. 1782/2003» (I 30) όπως αυτός ισχύει κάθε φορά. 

β) 1120/2009 της Επιτροπής, «Για τη θέσπιση λεπτομε¬ 
ρών κανόνων εφαρμογής του καθεστώτος ενιαίας ενί¬ 
σχυσης που προβλέπεται στον τίτλο III του Κανονισμού 
αριθ. 73/2009 του Συμβουλίου σχετικά με τη θέσπιση 
κοινών κανόνων για τα καθεστώτα άμεσης στήριξης 
για τους γεωργούς στο πλαίσιο της κοινής γεωργικής 
πολιτικής και τη θέσπιση ορισμένων καθεστώτων στή¬ 
ριξης για τους γεωργούς» (Ι_ 316) όπως αυτός ισχύει 
κάθε φορά. 

γ) 1122/2009 της Επιτροπής, «Σχετικά με τη θέσπιση λε¬ 
πτομερών διατάξεων εφαρμογής του Κανονισμού αριθ. 
73/2009 του Συμβουλίου όσον αφορά την πολλαπλή 
συμμόρφωση, τη διαφοροποίηση και το ολοκληρωμέ¬ 
νο σύστημα διαχείρισης και ελέγχου, στο πλαίσιο των 
καθεστώτων άμεσης στήριξης για τους γεωργούς που 
προβλέπονται στον εν λόγω κανονισμό, καθώς και λε¬ 
πτομερών διατάξεων εφαρμογής του Κανονισμού αριθ. 
1234/2007 του Συμβουλίου όσον αφορά την πολλαπλή 
συμμόρφωση στο πλαίσιο του καθεστώτος στήριξης 
που προβλέπεται για τον αμπελοοινικό τομέα» (I 316) 
όπως αυτός ισχύει κάθε φορά. 

δ) 671/2012 του Ευρωπαϊκού Κοινοβουλίου και του Συμ¬ 
βουλίου «για την τροποποίηση του Κανονισμού (ΕΚ) 
73/2009 του Συμβουλίου όσον αφορά την εφαρμογή 
των άμεσων ενισχύσεων στους γεωργούς για το έτος 
2013 (Ε 204), όπως αυτός ισχύει κάθε φορά. 

3. Την Οδηγία (ΕΟΚ) 85/148/ΕΟΚ του Συμβουλίου της 
29ης Ιανουάριου 1985, «για την τροποποίηση της οδη¬ 
γίας 81/645/ΕΟΚ περί του κοινοτικού καταλόγου των 
μειονεκτικών γεωργικών περιοχών κατά την έννοια της 
οδηγίας 75/268/ΕΟΚ (Ελλάδα)» (Ι_ 056), όπως αυτή ισχύει 
κάθε φορά. 

4. Το αρ. 44044/11.04.2014 έγγραφο του ΟΠΕΚΕΠΕ όπου 
αναφέρεται στον αριθμό των επιλέξιμων ζώων για το 
έτος 2013. 

5. Την εισήγηση της υπηρεσίας, 

6 . Το γεγονός ότι από την εφαρμογή της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Στο πλαίσιο εφαρμογής της αριθμ. 267050/ 
13-05-2010 (Β'/754) απόφασης του Υπουργού Αγροτικής 
Ανάπτυξης και Τροφίμων «Λεπτομέρειες εφαρμογής 

των άρθρων 6 και 7 της αρ. 262345/22-03-2010 κοινής 
υπουργικής απόφασης (Β'/323) «Συμπληρωματικά μέτρα 
εφαρμογής των μέτρων ειδικής στήριξης σε εκτέλεση 
του άρθρου 68 του Κανονισμού (ΕΚ) αριθ. 73/2009 του 
Συμβουλίου και του Κανονισμού 1120/2009 της Επιτρο¬ 
πής» για τον τομέα βοείου και μοσχαρίσιου κρέατος», 
όπως τροποποιήθηκε και ισχύει, καθορίζουμε για το 
2013: 

I) Το ύψος της πρόσθετης ενίσχυσης και της συμπλη¬ 
ρωματικής ενίσχυσης ανά επιλέξιμη μοσχίδα αναπα¬ 
ραγωγής κρεοπαραγωγικής κατεύθυνσης αντίστοιχα 
είναι το εξής: 

α) 195 € πρόσθετη ενίσχυση ανά επιλέξιμη μοσχίδα 
αναπαραγωγής κρεοπαραγωγικής κατεύθυνσης και 

β) 90 € συμπληρωματική ενίσχυση ανά επιλέξιμη μο¬ 
σχίδα αναπαραγωγής κρεοπαραγωγικής κατεύθυνσης II) 
Το ύψος της πρόσθετης ενίσχυσης και της συμπληρω¬ 
ματικής ενίσχυσης ανά επιλέξιμη θηλάζουσα αγελάδα 
αντίστοιχα είναι το εξής: 

α) 62 € πρόσθετη ενίσχυση ανά επιλέξιμη θηλάζουσα 
αγελάδα 

β) 39 € συμπληρωματική ενίσχυση ανά επιλέξιμη θη¬ 
λάζουσα αγελάδα. 

2. Η απόφαση αυτή ισχύει από την υπογραφή της και 
αφορά στις αιτήσεις ενίσχυσης που υποβλήθηκαν για 
το έτος 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 2014 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΑΥΤΑΡΗΣ 
-♦- 

Αριθμ. ΔΙ/Α/οικ.6769 (4) 

Πρόσκληση για συμμετοχή στην κατανομή έτους 2014 
ποσότητας 133.000 χιλιόλιτρων αυτούσιου βιοντίζελ, 
σύμφωνα με τις διατάξεις της παρ. 4α του άρθρου 
15Α του Ν. 3054/2002. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα που κυρώθηκε 
με το άρθρο πρώτο του Π.Δ. 63/2005 «Κωδικοποίηση 
νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α798). 

2. Το Ν. 3054/2002 «Οργάνωση της αγοράς πετρελαι¬ 
οειδών και άλλες διατάξεις» (ΦΕΚ Α7230), όπως ισχύει 
και ειδικά την παρ. 4 του άρθρου 15Α. 

3. Το Ν. 2690/1999 «Κύρωση του Κώδικα Διοικητικής Δι¬ 
αδικασίας και άλλες διατάξεις» (ΦΕΚ Α'/45), όπως ισχύει. 

4. Το Π.Δ. 381/1989 «Οργανισμός του Υπουργείου Βιο¬ 
μηχανίας, Ενέργειας και Τεχνολογίας» (ΦΕΚ Α'/16) όπως 
ισχύει, σε συνδυασμό με το Π.Δ. 27/1996 «Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης» 
(ΦΕΚ Α'/19) όπως ισχύει, με το Π.Δ. 185/2009 «Ανασύ¬ 
σταση του Υπουργείου Οικονομικών, συγχώνευση του 
Υπουργείου Οικονομίας και Οικονομικών με τα Υπουρ¬ 
γεία Ανάπτυξης, και Εμπορικής Ναυτιλίας, Αιγαίου και 


Νησιωτικής Πολιτικής και μετονομασία του σε «Υπουρ¬ 
γείο Οικονομίας, Ανταγωνιστικότητας και Ναυτιλίας» 
μετατροπή του Υπουργείου Μακεδονίας-Θράκης σε 
Γενική Γραμματεία Μακεδονίας-Θράκης και υπαγωγή 
στο Υπουργείο Εσωτερικών της Γενικής Γραμματείας 
Μακεδονίας-Θράκης και της Γενικής Γραμματείας Αιγαί¬ 
ου και Νησιωτικής Πολιτικής» (ΦΕΚ Α'/213) και με το Π.Δ. 
189/2009 «Καθορισμός και ανακατανομή αρμοδιοτήτων 
των Υπουργείων» (ΦΕΚ Α'/221), όπως τροποποιήθηκε 
από το Π.Δ. 24/2010 «Ανακαθορισμός των αρμοδιοτήτων 
των Υπουργείων και τροποποιήσεις του Π.Δ. 189/2009» 
(ΦΕΚ Α756). 

5. Την υπ’ αριθ. 2876/07.10.2009 απόφαση του Πρωθυ¬ 
πουργού «Αλλαγή τίτλου Υπουργείων» (ΦΕΚ Β72234). 

6 . Το Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α7141) και το 
Π.Δ. 119/2013 «Διορισμός Αντιπροέδρου της Κυβέρνησης, 
Υπουργών, Αναπληρωτών Υπουργών και Υφυπουργών» 
(ΦΕΚ Α7153). 

7. Την υπ’ αριθ. Δ15/Α/οικ. 13829/15.7.2013 απόφαση 
του Πρωθυπουργού και του Υπουργού Περιβάλλοντος, 
Ενέργειας και Κλιματικής Αλλαγής «Καθορισμός αρμο¬ 
διοτήτων του Υφυπουργού Περιβάλλοντος, Ενέργειας 
και Κλιματικής Αλλαγής Ασημάκη Παπαγεωργίου» (ΦΕΚ 
Β71785). 

8 . Τις αποφάσεις του Α.Χ.Σ.: 

α) 334/2004 απόφαση του Ανώτατου Χημικού Συμ¬ 
βουλίου (Α.Χ.Σ.) «Καύσιμα αυτοκινήτων - πετρέλαιο βι¬ 
ολογικής προέλευσης (βιοντίζελ) για κινητήρες ντίζελ 
- Απαιτήσεις και μέθοδοι δοκιμών» (ΦΕΚ Β7713/2005 και 
συμπλήρωση στο ΦΕΚ Β71149/2005). 

β) 514/2004 με τίτλο «Καύσιμα αυτοκινήτων-Πετρέ- 
λαιο κίνησης-Απαιτήσεις και μέθοδοι Δοκιμών» (ΦΕΚ 
Β71490/2004), καθώς και 

γ) 460/2009 με τίτλο “Τροποποίηση της απόφασης 
ΑΧΣ 92/2009 «Προσαρμογή στη τεχνική πρόοδο της 
απόφασης ΑΧΣ 514/2004 “Καύσιμα αυτοκινήτων-Πε- 
τρέλαιο κίνησης-Απαιτήσεις και μέθοδοι Δοκιμών, 
(ΦΕΚ Β71490/9.10.2006)”, καθώς και της απόφασης ΑΧΣ 
513/2004 “Προσαρμογή στη τεχνική πρόοδο της από¬ 
φασης ΑΧΣ 291/2003 “Εναρμόνιση της Ελληνικής Νο¬ 
μοθεσίας προς την Οδηγία 98/70/ΕΚ του Ευρωπαϊκού 
Κοινοβουλίου και του Συμβουλίου της 13.10.1998, όσον 
αφορά την ποιότητα των καυσίμων βενζίνης και ντί¬ 
ζελ, όπως έχει τροποποιηθεί και ισχύει”, (ΦΕΚ 1149/Β/ 
17.8.2005)”» (ΦΕΚ Β767/2010). 

δ) 316/2010 με τίτλο «Προσαρμογή της ελληνικής νο¬ 
μοθεσίας, στον τομέα της ποιότητας καυσίμων βενζίνης 
και ντίζελ, προς την οδηγία 2009/30/ΕΚ του Ευρωπαϊκού 
Κοινοβουλίου και του Συμβουλίου», (ΦΕΚ Β7501/2012). 

9. Τη ΔΙ/Α/οικ.2497/8.2.2013 απόφαση «Καθορισμός κρι¬ 
τηρίων, μεθοδολογίας κατανομής αυτούσιου βιοντίζελ 
και ρύθμιση κάθε σχετικού θέματος, σύμφωνα με τις 
διατάξεις του άρθρου 15Α του Ν. 3054/2002, όπως ισχύει» 
(ΦΕΚ Β7253/2013) όπως τροποποιήθηκε με την Δ1/Α/ 
οικ.4075/5.3.2014 “Τροποποίηση της κοινής υπουργικής 
απόφασης Δ1/Α/οικ.2497/8.2.2013 «Καθορισμός κριτηρίων, 
μεθοδολογίας κατανομής αυτούσιου βιοντίζελ και ρύθ¬ 
μιση κάθε σχετικού θέματος, σύμφωνα με τις διατάξεις 
του άρθρου 15Α του Ν. 3054/2002, όπως ισχύει» (ΦΕΚ Β' 
253)” (ΦΕΚ Β7586/2014). 

10. Το υπ’ αρ. ΔΕΦΚ Α 5038310 ΕΞ 2013/22.10.2013 (αρ. 
πρωτ. ΥΠΕΚΑ/ΓΓΕΚΑ 20660/12.11.2013) έγγραφο του Γε- 

νικού Γραμματέα Δημοσίων Εσόδων του Υπουργείου 
Οικονομικών, περί ορισμού εκπροσώπων και των ανα¬ 
πληρωτών τους στην Επιτροπή αξιολόγησης και ελέγ¬ 
χου και στην Επιτροπή εξέτασης ενστάσεων. 

11. Το από 23/01/2014 (αρ. πρωτ. ΥΠΕΚΑ/ΓΓΕΚΑ 
1515/24.1.2014) έγγραψο του Γραφείου Αναπληρωτή 
Υπουργού Αγροτικής Ανάπτυξης και Τροφίμων, περί 
ορισμού εκπροσώπων και των αναπληρωτών τους στην 
Επιτροπή αξιολόγησης και ελέγχου και στην Επιτροπή 
εξέτασης ενστάσεων. 

12. α) Τις εκτιμήσεις των κατόχων αδειών διύλισης 
για τη διάθεση πετρελαίου κίνησης για την περίοδο 
01.01.2014 - 31.12.2014 (σχετ. έγγραφα: Ελληνικά Πετρέ¬ 
λαια Α.Ε. 21532/15.10.2013 με αρ. πρωτ. ΥΠΕΚΑ/ΓΓΕΚΑ: 
18951/16.10.2013 και 22839/15.1.2014 με αρ. πρωτ. ΥΠΕΚΑ/ 
ΓΓΕΚΑ: 832/15.1.2014 και Μότορ Οϊλ (Ελλάς)-Διυλιστήρια 
Κορίνθου Α.Ε. 538/360Α/15.10.2013 με αρ. πρωτ. ΥΠΕΚΑ/ 
ΓΓΕΚΑ: 18895/15.10.2013 και 23/160Α/16.1.2014 με αρ. πρωτ. 
ΥΠΕΚΑ/ΓΓΕΚΑ: 1013/17.1.2014) και 

β) Τα στοιχεία διάθεσης πετρελαίου κίνησης από τους 
κατόχους άδειας διύλισης, για την περίοδο 01.01.2013- 
31.12.2013, σύμφωνα με τις δηλώσεις τους στο Σύστημα 
Διαχείρισης Στοιχείων και Πληροφοριών σύμφωνα με 
τη Δ1/Β/7364/30.3.2012 απόφαση «Δημιουργία Συστήμα¬ 
τος Διαχείρισης Στοιχείων και Πληροφοριών για την 
αναλυτική παρακολούθηση της παραγωγής, διύλισης, 
αποθήκευσης, εισαγωγής, εξαγωγής και διακίνησης αρ¬ 
γού πετρελαίου, ημικατεργασμένων και πετρελαιοειδών 
προϊόντων» (ΦΕΚ Β'/1116/2012), όπως τροποποιήθηκε με 
τη ΔΙ/οικ.16421/2.8.2012 απόφαση (ΦΕΚ Β72328/2012). 

13. Το υπ’ αρ. 30/005/795/20.12.2012 έγγραφο (αρ. πρωτ. 
ΥΠΕΚΑ/ΓΓΕΚΑ 25433/21.12.2012) έγγραφο της Διεύθυνσης 
Πετροχημικών της Γενικής Διεύθυνσης Γενικού Χημείου 
του Κράτους της Γ ενικής Γ ραμματείας Δημοσίων Εσό¬ 
δων του Υπουργείου Οικονομικών, στο οποίο αναφέρε- 
ται ότι όσον αφορά τη μέγιστη δυνατή απόκλιση σχετικά 
με την περιεκτικότητα σε μεθυλεστέρες λιπαρών οξέων 
ενός μίγματος ντίζελ κίνησης με αυτούσιο βιοντίζελ 
ώστε το μείγμα να θεωρείται εντός προδιαγραφών, η 
εργαστηριακή απόκλιση της μεθόδου για ποσοστό ανά¬ 
μειξης 7% είναι +,- 0,3 (ΕΝ 14078). 

14. Την ανάγκη ορισμού υποχρεωτικού ποσοστού ανά¬ 
μειξης 7% κατ’ όγκο που οφείλουν να διασφαλίζουν οι 
υπόχρεοι ανάμειξης αυτούσιου βιοντίζελ στο πετρέλαιο 
κίνησης, στο πλαίσιο της επίτευξης του εθνικού στόχου 
για συμμετοχή της ενέργειας που παράγεται από ΑΠΕ 
στην τελική κατανάλωση ενέργειας στις μεταφορές του 
άρθρου 1 παρ. 3δ του Ν. 3468/2006 (ΦΕΚ 129/Α') όπως 
τροποποιήθηκε με το άρθρο 1 του Ν. 3851/2010 (ΦΕΚ 
Α785). Σε κάθε περίπτωση ισχύουν τα προβλεπόμενα 
στην παρ. 1 του άρθρου 15Α του Ν. 3054/2002 όπως 
ισχύει. 

15. Το γεγονός ότι, σύμφωνα με τη ΔΙ/Α/οικ. 
3008/18.2.2013 απόφαση του Υφυπουργού Περιβάλλο¬ 
ντος, Ενέργειας και Κλιματικής Αλλαγής «Πρόσκληση 
για συμμετοχή στην κατανομή έτους 2013 ποσότητας 
92.000 χιλιόλιτρων αυτούσιου βιοντίζελ, σύμφωνα με τις 
διατάξεις της παρ. 4α του άρθρου 15Α του Ν. 3054/2002, 
όπως ισχύει» (ΦΕΚ Β7335/2013) όπως τροποποιήθηκε 
και συμπληρώθηκε με την Δ1/Α/οικ.5206/14.3.2013 (ΦΕΚ 
Β7626/2013), η προθεσμία υποβολής αίτησης για συμμε¬ 
τοχή στην κατανομή έτους 2013 ήταν 8.3.2013. 


16. Το γεγονός ότι από τις διατάξεις της παρούσας 
δεν προκύπτει δαπάνη σε βάρος του Κρατικού Προϋ¬ 
πολογισμού, αποφασίζουμε: 

Άρθρο 1 

Υποβολή αίτησης - Δικαιολογητικά - 
Ποσοστό ανάμειξης 

1. Καλούνται τα νομικά πρόσωπα που ορίζονται στο 
άρθρο 5Α παρ. 1 του Ν. 3054/2002 όπως ισχύει, τα οποία 
επιθυμούν να συμμετάσχουν στην κατανομή ποσότητας 
εκατόν τριάντα τριών χιλιάδων (133.000) χιλιόλιτρων 
αυτούσιου βιοντίζελ για το χρονικό διάστημα από 1η 
Ιανουάριου 2014 έως και την 31η Δεκεμβρίου 2014, να 
υποβάλουν στο Πρωτόκολλο της Γενικής Γραμματεί¬ 
ας Ενέργειας και Κλιματικής Αλλαγής του Υπουργεί¬ 
ου Περιβάλλοντος, Ενέργειας και Κλιματικής Αλλαγής 
(Μεσογείων 119, 101 92 Αθήνα, ισόγειο), μέχρι και την 
Παρασκευή 9 Μάίου 2014 και ώρα 15.00 μ.μ., σφραγι¬ 
σμένο φάκελο με την ένδειξη «Αίτηση Συμμετοχής στην 
Κατανομή Αυτούσιου Βιοντίζελ για το έτος 2014-ΝΑ 
ΜΗΝ ΑΝΟΙΧΘΕΙ ΑΠΟ ΤΟ ΠΡΩΤΟΚΟΛΛΟ», ο οποίος θα 
περιέχει δύο σφραγισμένους φακέλους με τις ενδείξεις 
«Αίτηση Συμμετοχής στην Κατανομή Αυτούσιου Βιοντί- 
ζελ για το έτος 2014-ΚΥΡΙΟΣ ΦΑΚΕΛΟΣ» και «Αίτηση 
Συμμετοχής στην Κατανομή Αυτούσιου Βιοντίζελ για 
το έτος 2014-ΑΝΤΙΓΡΑΦΟ ΦΑΚΕΛΟΥ». 

2. Οι φάκελοι περιέχουν, κατά περίπτωση, τα δικαιολο- 
γητικά του άρθρου 3 της Δ1/Α/οικ.2497/8.2.2013 απόφα¬ 
σης «Καθορισμός κριτηρίων, μεθοδολογίας κατανομής 
αυτούσιου βιοντίζελ και ρύθμιση κάθε σχετικού θέμα¬ 
τος, σύμφωνα με τις διατάξεις του άρθρου 15Α του Ν. 
3054/2002, όπως ισχύει» (ΦΕΚ Β7253/2013) όπως τροπο¬ 
ποιήθηκε και ισχύει (εφεξής κοινή υπουργική απόφασης 
κριτηρίων και μεθοδολογίας). 

3. Σύμφωνα με την παρ. 1.Α.Θ του άρθρου 3 της κοινής 
υπουργικής απόφασης κριτηρίων και μεθοδολογίας, τα 
τιμολόγια προμήθειας βαμβακόσπορου, χρησιμοποιημέ¬ 
νων φυτικών ελαίων, τηγανελαίων και ζωικών λιπών κα¬ 
θώς και τα σχετικά δελτία αποστολής που δηλώνουν οι 
αιτούσες εταιρείες, πρέπει να έχουν εκδοθεί από την 9η 
Μαρτίου 2013 έως την 9η Μάίου 2014. Αντίστοιχα, στην 
περίπτωση ιδιοπαραγωγής βαμβακόσπορου η ημερο¬ 
μηνία εκκόκκισης σύσπορου βάμβακος και παραγωγής 
βαμβακόσπορου πρέπει να έπεται της 8ης Μαρτίου 2013 
και να μην είναι μεταγενέστερη της 9ης Μάίου 2014. 

4. Οι υπόχρεοι της ανάμειξης οφείλουν να διασφαλί¬ 
ζουν ότι το αυτούσιο βιοντίζελ αναμειγνύεται σε ποσο¬ 
στό 7% κατ’ όγκο στο πετρέλαιο κίνησης που διατίθε¬ 
ται στην ελληνική αγορά. Σε κάθε περίπτωση ισχύουν 
τα προβλεπόμενα στην παρ. 1 του άρθρου 15Α του Ν. 
3054/2002 όπως ισχύει. 

Αρθρο 2 

Συγκρότηση Επιτροπής αξιολόγησης και ελέγχου 
και Επιτροπής εξέτασης ενστάσεων 

1. Στο Υπουργείο Περιβάλλοντος, Ενέργειας και Κλι¬ 
ματικής Αλλαγής συγκροτείται Επιτροπή αξιολόγησης 
και ελέγχου, ως ακολούθως: 

α. Καλή Περδίου, Προϊσταμένη της Διεύθυνσης Εγκα¬ 
ταστάσεων Πετρελαιοειδών, της Γ ενικής Γ ραμματείας 
Ενέργειας και Κλιματικής Αλλαγής του Υπουργείου 
Περιβάλλοντος, Ενέργειας και Κλιματικής Αλλαγής, ως 
Πρόεδρος, με αναπληρωτή τον Αθανάσιο Ζαχαρόπουλο, 

αναπληρωτή Προϊστάμενο της Διεύθυνσης Πετρελαϊκής 
Πολιτικής, της ίδιας Γενικής Γραμματείας, 
β. Νικόλαος Ντζούρας, υπάλληλος της Υπηρεσίας 
Εξυπηρέτησης Επενδυτών για Έργα ΑΠΕ, της Γ ενικής 
Γραμματείας Ενέργειας και Κλιματικής Αλλαγής του 
Υπουργείου Περιβάλλοντος, Ενέργειας και Κλιματικής 
Αλλαγής, ως μέλος, με αναπληρώτρια τη Σοφία Γιαπα- 
λάκη, υπάλληλο της Διεύθυνσης Εγκαταστάσεων Πε¬ 
τρελαιοειδών, της ίδιας Γ ενικής Γ ραμματείας, 
γ. Κωνσταντίνος Αναστόπουλος, υπάλληλος της Δι¬ 
εύθυνσης Παραγωγής Αξιοποίησης Προϊόντων-Φυτών 
Μεγάλης Καλλιέργειας, του Υπουργείου Αγροτικής 
Ανάπτυξης και Τροφίμων, ως μέλος, με αναπληρώτρια 
την Ιουλία Δροσινού, υπάλληλο της ίδιας Διεύθυνσης, 
δ. Νεκτάριος Σαμαράς, υπάλληλος της Διεύθυνσης 
Άμεσων Ενισχύσεων του Οργανισμού Πληρωμών και 
Ελέγχου Κοινοτικών Ενισχύσεων Προσανατολισμού και 
Εγγυήσεων (ΟΠΕΚΕΠΕ), ως μέλος, με αναπληρώτρια 
την Ευθυμία Γκαρνάρα υπάλληλο της ίδιας Διεύθυνσης, 
ε. Ευδοκία Βενιζέλου, υπάλληλος του Τμήματος Α' 
Φορολογίας Πετρελαιοειδών Προϊόντων της Διεύθυνσης 
Ειδικών Φόρων Κατανάλωσης του Υπουργείου Οικονο¬ 
μικών ως μέλος, με αναπληρώτρια την Θεοδώρα Θεο- 
δωρακοπούλου υπάλληλο του ίδιου Τμήματος. 

Γραμματέας της Επιτροπής αξιολόγησης και ελέγχου 
ορίζεται η Νικολέττα Αναστασοπούλου, υπάλληλος του 
Τμήματος Προγραμματισμού της Διεύθυνσης Πετρελα¬ 
ϊκής Πολιτικής της Γ ενικής Γ ραμματείας Ενέργειας και 
Κλιματικής Αλλαγής του Υπουργείου Περιβάλλοντος, 
Ενέργειας και Κλιματικής Αλλαγής με αναπληρώτρια 
την Μαριάνθη Ντάρα, υπάλληλο του ίδιου Τμήματος. 

2. Στο Υπουργείο Περιβάλλοντος, Ενέργειας και Κλι¬ 
ματικής Αλλαγής συγκροτείται Επιτροπή εξέτασης εν¬ 
στάσεων, ως ακολούθως: 

α. Δημήτριος Τσιρώνης, Προϊστάμενος του Τμήματος 
Γ' της Διεύθυνσης Ελέγχου Διακίνησης και Αποθήκευ¬ 
σης Καυσίμων, της Γ ενικής Γ ραμματείας Ενέργειας και 
Κλιματικής Αλλαγής του Υπουργείου Περιβάλλοντος, 
Ενέργειας και Κλιματικής Αλλαγής, ως Πρόεδρος, με 
αναπληρώτρια τη Βασιλική Βιρβίλη, υπάλληλο της Υπη¬ 
ρεσίας Εξυπηρέτησης Επενδυτών για Έργα ΑΠΕ, της 
ίδιας Γ ενικής Γ ραμματείας, 
β. Κωνσταντίνος Σταυρόπουλος, υπάλληλος της Δι¬ 
εύθυνσης Παραγωγής Αξιοποίησης Προϊόντων-Φυτών 
Μεγάλης Καλλιέργειας του Υπουργείου Αγροτικής Ανά¬ 
πτυξης και Τροφίμων, ως μέλος, με αναπληρωτή τον 
Βασίλειο Μερέα, υπάλληλο της ίδιας Διεύθυνσης, 


γ. Κυριάκος Κοράκης, υπάλληλος του Τμήματος Α' 
Φορολογίας Πετρελαιοειδών Προϊόντων της Διεύθυνσης 
Ειδικών Φόρων Κατανάλωσης του Υπουργείου Οικονο¬ 
μικών, ως μέλος, με αναπληρώτρια την Μαρία Προγου- 
λάκη, υπάλληλο του ίδιου Τμήματος. 

Γραμματέας της Επιτροπής εξέτασης ενστάσεων 
ορίζεται η Μαριάνθη Ντάρα, υπάλληλος του Τμήματος 
Προγραμματισμού της Διεύθυνσης Πετρελαϊκής Πολιτι¬ 
κής της Γ ενικής Γ ραμματείας Ενέργειας και Κλιματικής 
Αλλαγής του Υπουργείου Περιβάλλοντος, Ενέργειας και 
Κλιματικής Αλλαγής με αναπληρώτρια την Νικολέττα 
Αναστασοπούλου, υπάλληλο του ίδιου Τμήματος. 

Αρθρο 3 

Αποσφράγιση φακέλων 

1. Η Επιτροπή αξιολόγησης και ελέγχου, προβαίνει σε 
αποσφράγιση των φακέλων των αιτήσεων σε ανοικτή 
συνεδρίαση, σύμφωνα με τα οριζόμενα στο άρθρο 4 
της κοινής υπουργικής απόφασης κριτηρίων και με¬ 
θοδολογίας, που θα πραγματοποιηθεί στην αίθουσα 
622 της Γ ενικής Γ ραμματείας Ενέργειας και Κλιματικής 
Αλλαγής του Υπουργείου Περιβάλλοντος, Ενέργειας και 
Κλιματικής Αλλαγής (Μεσογείων 119,101 92 Αθήνα, 6ος 
όροφος), την Τρίτη 13 Μάίου 2014 και ώρα 10.00 π.μ. 

2. Κατά την αποσφράγιση έχουν δικαίωμα να παρίστα- 
νται οι νόμιμοι εκπρόσωποι των αιτουσών εταιρειών ή 
πρόσωπο νόμιμα εξουσιοδοτημένο από τους αιτούντες. 

3. Κάθε εταιρεία εκπροσωπείται από ένα άτομο, το 
οποίο οφείλει να προσκομίσει: α) το ΦΕΚ της νόμιμης 
εκπροσώπησης ή νόμιμη εξουσιοδότηση και β) το δελτίο 
αστυνομικής του ταυτότητας. 

Άρθρο 4 

Έναρξη ισχύος και δημοσίευση 

1. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

2. Η απόφαση αυτή αναρτάται και είναι διαθέσιμη στο 
δικτυακό τόπο του Υπουργείου Περιβάλλοντος, Ενέργει¬ 
ας και Κλιματικής Αλλαγής (άΙΙρ://νννννν.γρθΙ<3.ς|ΐ'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 2014 

Ο ΥΦΥΠΟΥΡΓΟΣ 

ΑΣΗΜΑΚΗΣ ΠΑΠΑΓΕΩΡΓΙΟΥ 




14082 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίριί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.; 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήί1ρ;//νννννν.6ΐ.9Γ - β-πιαΜ: ννβόπΐ33ίβΓ.βί@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































